b'\n_START_ARTICLE_\nSuomen kaasuverkko\n_START_PARAGRAPH_\nSuomen kaasuverkko k\xc3\xa4sittelee maakaasun jakeluverkostoa Suomessa. Suomen kaasuverkon omistaa Gasum Oy._NEWLINE_Maakaasu tulee Suomeen Ven\xc3\xa4j\xc3\xa4lt\xc3\xa4 L\xc3\xa4nsi-Siperiasta kahdella rinnakkaisella putkella. Suomessa maakaasua varastoidaan ainoastaan putkiverkkoon vuorokausivaihteluiden tasaamiseksi. Gasumin omistaman kaasuverkoston pituus on noin 1\xc2\xa0800\xc2\xa0km (2013). Siit\xc3\xa4 on korkeapaineista siirtoputkistoa 1\xc2\xa0286\xc2\xa0km ja matalapaineista jakeluputkistoa 539\xc2\xa0km. Siirtoputkiston tilavuus on 261\xc2\xa0000\xc2\xa0m\xc2\xb3. Kompressoriyksik\xc3\xb6it\xc3\xa4 on 9 kappaletta ja yhteenliitynt\xc3\xb6j\xc3\xa4 jakeluverkostoihin on 116 kappaletta (2014)._NEWLINE_Vuonna 1974 ensimm\xc3\xa4inen maakaasuputki Neuvostoliitosta It\xc3\xa4-Suomeen avattiin. Kaasuverkosto laajeni Pirkanmaalle ja p\xc3\xa4\xc3\xa4kaupunkiseudulle vuonna 1986. Kaupunkikaasu Helsingiss\xc3\xa4 vaihdettiin maakaasuun 1991\xe2\x80\x931994._NEWLINE_Maakaasun jakelua varten rakennettu putkiverkosto kattaa Suomen kaakkois- ja etel\xc3\xa4osan. T\xc3\xa4ll\xc3\xa4 alueella maakaasun osuus l\xc3\xa4mm\xc3\xb6n- ja s\xc3\xa4hk\xc3\xb6ntuotannon polttoaineista on noin 30\xc2\xa0% prim\xc3\xa4\xc3\xa4rienergian k\xc3\xa4yt\xc3\xb6st\xc3\xa4 ollen koko maan prim\xc3\xa4\xc3\xa4rienergian k\xc3\xa4yt\xc3\xb6st\xc3\xa4 noin 10\xc2\xa0%. Maakaasun osuus s\xc3\xa4hk\xc3\xb6nhankinnasta vuonna 2013 oli 13\xc2\xa0%. Maakaasulla on my\xc3\xb6s merkitt\xc3\xa4v\xc3\xa4 osuus erityisesti kaukol\xc3\xa4mm\xc3\xb6n ja s\xc3\xa4hk\xc3\xb6n yhteistuotannossa, mutta my\xc3\xb6s kaukol\xc3\xa4mm\xc3\xb6n tuotannossa sek\xc3\xa4 lauhde- ja erilliss\xc3\xa4hk\xc3\xb6n tuotannossa._NEWLINE_Balticconnector on suunniteltu kaasuputki Suomen ja Viron v\xc3\xa4lille. Se yhdist\xc3\xa4isi Suomen ja Viron kaasuverkon toisiinsa Suomenlahden l\xc3\xa4pi Inkoon ja Viron Paldiskin v\xc3\xa4lill\xc3\xa4.'